**Merila za ocenjevanje eksperimentalnega dela v 5. razredu – OŠ Frana Roša Aktiv 4. in 5. razreda**

|  |  |  |  |  |  |
| --- | --- | --- | --- | --- | --- |
| **PODROČJA SPREMLJANJA, OCENJEVANJA** | IZVAJANJE EKSPERIMENTOV,  KRITIČNO RAZMIŠLJANJE, OPAZOVANJE IN MERJENJE, NATANČNOST | ODNOS DO DELA,  NAČRTOVANJE | RAVNANJE S PRIPOMOČKI,  VARNOST IN DELOVNA DISCIPLINA | TVORJENJE UGOTOVITEV, SKLEPANJE, ZAPIS | SLIKOVNA IN BESEDNA PREDSTAVITEV |
| **OPIS KRITERIJEV** | - Učenec je izredno dober opazovalec, natančno in samostojno sledi navodilom, pri delu ni nikoli površen.  - Dojame bistvo eksperimentalne naloge.  - Pravilno odčita vrednosti in jih z ustrezno mersko enoto pravilno zapiše v preglednico. | - Za delo je zainteresiran in je vztrajen.  - Delo načrtuje tako, da eksperiment z vsemi zapisi, predstavitvami in pospravljanjem zaključi v predvidenem času. | - S priborom ravna odgovorno in varno.  -Po končanem delu prostor ustrezno uredi, pribor ustrezno očisti in pospravi.  - Zna poskrbeti za svojo varnost in varnost sošolcev.  - Pri izvajanju eksperimentov je discipliniran, ne potrebuje opozoril in brez razloga ne zapušča delovnega prostora. | - Ustrezno predstavi, potek dela, rezultate in ugotovitve. Pri tem pravilno uporablja in razloži strokovne izraze.  - Dobljene rezultate ustrezno in pravilno predstavi v preglednici ali z diagramom.  - Glede na dobljene rezultate in na podlagi znanja učne snovi tvori ustrezne ugotovitve, ki jih zapiše v celih smiselnih povedih. Pri tem uporablja strokovne izraze.  - Glede na rezultate in ugotovitve ter na podlagi znanja učne snovi logično sklepa in pri tem uporablja strokovne izraze. | - Poročilo (učni list) natančno, skrbno in pravilno izpolni. Pri tem izkaže poznavanje učne snovi.  - Skico natančno nariše in označi.  - Pisava je čitljiva, skica je estetska in smiselno prikazuje potek in rezultate eksperimenta.  - Ustrezno predstavi pribor, potek dela, rezultate in ugotovitve. |

Učenec je ocenjen glede na točkovnik, in sicer:

100% - 91% doseženih točk: odlično, 90% - 78%: prav dobro, 77% - 60%: dobro, 59% - 48%: zadostno, 47% - 0%: nezadostno

Opomba: Učenec dobi nezadostno oceno, če: eksperimenta ni opravil ali ni izpolnil učnega lista in če pri delu ogroža svojo varnost in varnost ostalih.